
REPUBLIKA HRVATSKA
TRGOVAČKI SUD U ZADRU



R  J  E  Š  E  N  J  E


Trgovački sud u Zadru (OIB:39670464653), u ime Republike Hrvatske, po sucu Ardeni Bajlo, u stečajnom postupku nad stečajnim dužnikom CONTROL HOME MANAGEMENT d.o.o., Benkovac, Ulica Kotarskih Serdara 10, OIB: 21878197085,  dana 15. srpnja 2016.,

r i j e š i o   j e

	I. Odbacuje se prijedlog Dragić Draženke i dr. za otvaranje stečajnog postupka nad dužnikom CONTROL HOME MANAGEMENT d.o.o., Benkovac, Ulica Kotarskih Serdara 10, OIB: 21878197085 kao nedopušten. 

O b r a z l o ž e n j e

	Dana 13. srpnja 2016. Dražić Draženka i dr. podnijeli su prijedlog za otvaranje stečajnog postupka nad trgovačkim društvom CONTROL HOME MANAGEMENT d.o.o., Benkovac.
Člankom 16. st. 1. Stečajnog zakona propisano je da se prijedlog za pokretanje stečajnog postupka podnosi na propisanom obrascu u dva primjerka.
Prijedlog nije podnijet na propisanom obrascu niti sadržajno odgovara propisanom sadržaju obrasca.  
Člankom 13. Stečajnog zakona propisano je da se u stečajnom postupku podnesci podnose na propisanim obrascima, ako je to zakonom određeno, te da će se podnesak koji nije podnesen na propisanom obrascu odbaciti kao nedopušten.
Kako je dakle za prijedlog za otvaranje stečajno postupka člankom 16. st. 1. Stečajnog zakona propisan obrazac čiji sadržaj je utvrđen Pravilnikom o sadržaju i obliku obrazaca na kojima se podnose podnesci u predstečajnom i stečajnom postupku (Narodne novine 107/15)  i kako konkretni prijedlog za pokretanje stečajnog postupka nije podnesen na propisanom obrascu, to je isti temeljem čl. 13. st. 4. Stečajnog zakona valjalo odbaciti kao nedopušten. 
           Stoga je odlučeno kao u izreci. 

U Zadru, 15. srpnja 2016.
             
Sutkinja:       
Ardena Bajlo





POUKA O PRAVNOM LIJEKU: 
Protiv ovog rješenja pravo na žalbu ima podnositelj prijedloga. Rok za žalbu iznosi 8 dana računajući od dana dostave, a ista se podnosi ovom sudu u dva primjerka 


Dostaviti: 
1. podnositeljima prijedloga
1. e-oglasna ploča
1. u spis.






